CELEX: 22009D0090
Language: da
Date: 2009-07-03 00:00:00
Title: Det Blandede EØS-udvalgs afgørelse nr. 90/2009 af 3. juli 2009 om ændring af protokol 30 til EØS-aftalen om særlige bestemmelser for tilrettelæggelse af samarbejdet på det statistiske område

22.10.2009   
            
            
               DA
            
            
               Den Europæiske Unions Tidende
            
            
               L 277/43
            
         
      DET BLANDEDE EØS-UDVALGS AFGØRELSE
   
   
      Nr. 90/2009
   af 3. juli 2009
   om ændring af protokol 30 til EØS-aftalen om særlige bestemmelser for tilrettelæggelse af samarbejdet på det statistiske område
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Protokol 30 er ændret ved Det Blandede EØS-udvalgs afgørelse nr. 75/2008 af 6. juni 2008 (1).
            
         
               (2)
            
            
               Moderniseringen af den europæiske erhvervs- og handelsstatistik skal baseres på Europa-Parlamentets og Rådets afgørelse nr. 1297/2008/EF af 16. december 2008 om et program for modernisering af den europæiske erhvervs- og handelsstatistik (MEETS) (2).
            
         
               (3)
            
            
               Protokol 30 bør derfor ændres, således at dette udvidede samarbejde kan påbegyndes fra 1. januar 2009 —
            
         TRUFFET FØLGENDE AFGØRELSE:
   Artikel 1
   Følgende artikel tilføjes til protokol 30 til aftalen:
   
      »Artikel 4
      Modernisering af den europæiske erhvervs- og handelsstatistik (MEETS)
      1.   EFTA-staterne deltager fra 1. januar 2009 i de fællesskabsprogrammer og -aktioner, der er omhandlet i stk. 4.
      2.   Mål 1, 2 og 3 og hertil knyttede aktioner i de årlige arbejdsprogrammer, der er vedtaget af Kommissionen i overensstemmelse med Europa-Parlamentet og Rådets afgørelse som omhandlet i punkt 4, betragtes som relevante for det statistiske samarbejde inden for EØS og skal være åben for fuld deltagelse for EFTA-staterne.
      3.   Fra den 1. januar 2009 bidrager EFTA-staterne finansielt med et beløb svarende til 75 % af beløbet under budgetpost 29 02 04 og 29 01 04 04 (Modernisering af den europæiske erhvervs- og handelsstatistik) i EU-budgettet, jf. artikel 82, stk. 1, litra a), i aftalen og dertil knyttede finansforordninger.
      4.   Følgende fællesskabsretsakt er genstand for denne artikel:
      
                  —
               
               
                  
                     32008 D 1297: Europa-Parlamentets og Rådets afgørelse nr. 1297/2008/EF af 16. december 2008 om et program for modernisering af den europæiske erhvervs- og handelsstatistik (MEETS) (EUT L 340 af 19.12.2008, s. 76).«
               
            
   Artikel 2
   Denne afgørelse træder i kraft dagen efter, at Det Blandede EØS-udvalg har modtaget den sidste meddelelse i henhold til aftalens artikel 103, stk. 1 (3).
   Den anvendes fra den 1. januar 2009.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. juli 2009.
      
         
            På Det Blandede EØS-udvalgs vegne
         
         Oda Helen SLETNES
         
         
            Formand
         
      
   
   
      (1)  EUT L 257 af 25.9.2008, s. 41.
   
      (2)  EUT L 340 af 19.12.2008, s. 76.
   
      (3)  Ingen forfatningsmæssige krav angivet.